Olipa kerran kuningas ja kuningatar, joilla oli pieni tyttö, Adalmina, jonka kastajaisiin oli kutsuttu kaksi haltijatarta. Punainen haltijatar antoi Adalminalle suuren helmen, jota seurasi vielä kolme lahjaa. Tietäkää, sanoi haltijatar, että niin kauan kuin Adalmina säilyttää helmen itsellänsä, on hän päivä päivältä tuleva yhä kauniimmaksi, rikkaammaksi ja älykkäämmäksi. Sininen haltijatar sanoi: ” Jos hän kadottaa helmensä, kauneutensa, rikkautensa ja älykkyytensä, hän saa korvaukseksi minulta neljännen, mutta kaikkein arvokkaimman lahjan, ja se on nöyrä sydän.” Ja samassa nyökäyttivät molemmat haltijattaret jäähyväiseksi ja katosivat kuin kaksi poutapilveä sinisellä kesätaivaalla. Vuonna 2025 Teatteritie ottaa ohjelmistoonsa Sakari Topeliuksen sadut. Nämä vanhat satuaarteet ovat upea osa kotimaista kertomusperinnettämme ja niiden sisältämät opetukset ansaitsevat tulla punnittaviksi jokaiselle sukupolvelle jokaisena aikana. Niinpä Teatteri Tie ottaa nyt kantaakseen tämän vastuun ja esittää Topeliuksen satua ”Adalminan helmi” teatterin kielellä 2020-luvun suomalaisille ympäri maan: Mitä tapahtuukaan, kun tuo helmi hukkuu… Esityksen ohessa jutustelemme yleisön kanssa tarinasta ja tarjoamme sillekin, ja erityisesti tietysti lapsille, mahdollisuuden matkia näytelmän hahmoja ja leikkiä kanssamme teatterileikkejä nähtyjen episodien innoittamina. Esityksen kesto väliaikoineen n.50 min. Rooleissa: Inka Reyes Näytelmiksi kirjoittaminen ja ohjaus: Hannu Raatikainen, 040-7036980,hannu.k.raatikainen@gmail.com) Ikäsuositus: yli 5 v. Paikkana sateen varalla Kompantie 22 (Kulttuurisali) Vapaa pääsy!
Adalminan Helmi (Teatteritie) KULTTUURISALISSA
Olipa kerran kuningas ja kuningatar, joilla oli pieni tyttö, Adalmina.